Document ID: 32003R0149

Rådets forordning (EF) nr. 149/2003
af 27. januar 2003
om ændring og ajourføring af forordning (EF) nr. 1334/2000 om en fællesskabsordning for kontrol med udførslen af produkter og teknologi med dobbelt anvendelse
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1) Produkter (og herunder programmel og teknologi) med dobbelt anvendelsesformål skal i henhold til forordning (EF) nr. 1334/2000(1) underlægges en effektiv kontrol, når de udføres fra Fællesskabet.
(2) Med henblik på medlemsstaternes og Fællesskabets overholdelse af deres internationale forpligtelser er der i bilag I til forordning (EF) nr. 1334/2000 fastsat en fælles liste over produkter og varer med dobbelt anvendelsesformål, som omhandlet i samme forordnings artikel 3, med henblik på iværksættelsen af den internationalt aftalte kontrol på dette område, herunder Wassenaar-arrangementet, kontrolordningen for missilteknologi (Missile Technology Control Regime), gruppen af leverandører af nukleart materiale, Australien-Gruppen og konventionen om kemiske våben.
(3) Efter artikel 11 i forordning (EF) nr. 1334/2000 skal listerne over produkter med dobbelt anvendelsesformål i bilag I og IV ajourføres i overensstemmelse med de revelante forpligtelser og tilsagn, samt alle ændringer heraf, som medlemsstaterne har accepteret som deltagere i de relevante internationale ikke-spredningsaftaler og eksportkontrolordninger eller ved ratificering af relevante internationale traktater.
(4) For at tage højde for de ændringer, der er blevet vedtaget under Wassenaar-arrangementet, Australien-Gruppen og kontrolordningen for missilteknologi i løbet af 2001 og 2002, bør bilag I, II og IV til forordning (EF) nr. 1334/2000 ændres.
(5) For at lette overskueligheden for eksportmyndighederne og eksportvirksomhederne bør der offentliggøres en ajourført konsolideret version af bilagene til forordning (EF) nr. 1334/2000, dvs. med indarbejdelse af de ændringer, der hidtil er accepteret af medlemsstaterne i internationale fora i løbet af 2001 og 2002.
(6) Forordning (EF) nr. 1334/2000 bør ændres i overensstemmelse hermed -
UDSTEDT FØLGENDE FORORDNING:
Artikel 1
Bilagene til forordning (EF) nr. 1334/2000 erstattes af teksten i bilaget til nærværende forordning.
Artikel 2
Denne forordning træder i kraft på tredivtedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. januar 2003.

Labels: 7
12
3